Buighag

She lus lussagh sheer-vio ee buighag (Ranunculus repens).  T'ee dooghyssagh da'n Oarpey, yn Aishey as yn Affrick heear hwoaie.Flora Europaea: Germplasm Resources Information Network: Ranunculus repens

Jalloo-oaylleeaght
T'ee gaase wheesh as 50cm er yrjid.  T'ee sthollaneagh.  Ta gish snauee cur magh fraueyn as lossreeyn noa; ta gish yeeragh cur magh blaaghyn.  Ta ny duillagyn s'inshley eck rheynnit ayns tree duillageenyn lheead babbanagh, mysh 1.5-8cm er lhiurid, er cass wheesh as 20cm er lhiurid.  Ta ny duillagyn s'yrjey ny sloo as ta duillageenyn s'keylley oc.  Ta gish as duillagyn renaigagh.  Ta blaaghyn buighey queig-petyllagh eck, mysh 2-3cm er crantessen.  She acheneyn ad ny messyn eck, mysh 2.5-4mm er lhiurid.  Share jee thalloo bog.Blamey, M. & Grey-Wilson, C. (1989). Flora of Britain and Northern Europe. ISBN 0-340-40170-2Flora of NW Europe: Ranunculus repens

Ymmyd
Hie buighag er creck er feie ny cruinney myr lus yesheenagh, as t'ee ny lus ruegyssagh ayns ymmyodee buill nish.  T'ee nieunagh rere cliaghtey y ghenus, agh ta'n nieu lheie liorish çhirmaghey marish traagh.  Foddee sapp buighag ny volgeyder.Plants for a Future: Ranunculus repens  Cha nel ollee dy ee er coontey'n vlass garg eck; myr shen, t'ee jannoo ymmyd jeh'n thalloo fassit dys skeeaylley ny sthollaneyn eck.  T'ee goll er skeaylley liorish arraghey traagh myrgeddin.  

 Imraaghyn 

Repens
Ronney:Blaanid yn Affrick
Ronney:Blaanid yn Aishey hempreilagh
Ronney:Blaanid yn Oarpey
Ronney:Lossreeyn lheeys
Ronney:Lossreeyn soilshit 'sy vlein 1753
Ronney:Tacsyn lus-oaylleeagh enmyssit lesh Carl Linnaeus